[{"text_idx": "#000000", "text": "Cyhoeddi 12 artist newydd Gorwelion"}, {"text_idx": "#000001", "text": "Mae BBC Cymru a Chyngor Celfyddydau Cymru wedi cyhoeddi enwau'r 12 artist newydd sydd wedi eu dewis i fod yn rhan o brosiect Gorwelion."}, {"text_idx": "#000002", "text": "Fe ymgeisiodd 200 o artistiaid am le ar y prosiect, sydd bellach yn ei drydedd flwyddyn."}, {"text_idx": "#000003", "text": "Mae'r 12 yn cynrychioli'r cymysgedd mwyaf amrywiol ers cychwyn Gorwelion yn 2014."}, {"text_idx": "#000004", "text": "Cefnogi a hyrwyddo talent gerddorol i gynulleidfa ehangach yw nod y prosiect."}, {"text_idx": "#000005", "text": "Y 12 artist sydd wedi eu dewis gan Gorwelion eleni yw (yn nhrefn yr wyddor):"}, {"text_idx": "#000006", "text": "Afrocluster - Band naw aelod sy'n chwarae cerddoriaeth funk a hip-hop sy'n dod o leoliadau ar draws Cymru"}, {"text_idx": "#000007", "text": "Anelog - Band pump-aelod dwyieithog pscyhedelic sy'n gyfuniad o ddau deulu o Ddinbych"}, {"text_idx": "#000018", "text": "Dywedodd Lisa Gwilym, cyflwynydd ar BBC Radio Cymru: \"Yr hyn dwi wir yn ei fwynhau am gynllun Gorwelion yw'r cyfle i ddod i adnabod 12 artist gymaint yn well."}, {"text_idx": "#000019", "text": "\"Mae cael dilyn siwrne'r grwpiau dros y flwyddyn - o'r holl wylie cerddorol i stiwdios enwog Maida Vale - yn hynod gyffrous."}, {"text_idx": "#000020", "text": "\"Ond yn bwysicach, mae cael rhannu'r gerddoriaeth dwi'n ei chwarae'n wythnosol ar C2 gyda chynulleidfaoedd newydd ledled Prydain a thu hwnt yn golygu cymaint i mi."}, {"text_idx": "#000021", "text": "\"Fedrai ddim aros i weld a chlywed yr amrywiaeth o gerddoriaeth fydd yn cael ei chynnig gan artistiaid Gorwelion eleni.\""}, {"text_idx": "#000022", "text": "Dywedodd Dion o'r band Cestyll: \"'Da ni'n teimlo yn anferthol o hapus fod yn rhan o'r cynllun."}, {"text_idx": "#000023", "text": "\"'Da ni wedi bod yn gweithio reit galed ar y band dros y ddwy flynedd diwethaf, felly mae'n deimlad da bod yr holl waith yn cael sylw gan gynllun fel Gorwelion, ac yn edrych ymlaen i wneud y mwyaf o'r gefnogaeth.\""}, {"text_idx": "#000030", "text": "3 llun: Lluniau pwysicaf Rakie Ayola"}, {"text_idx": "#000033", "text": "Bywyd fel 'yr unig Iddew yn y pentref'"}, {"text_idx": "#000034", "text": "Ras drwy Kenya yn 'ehangu bywyd'"}, {"text_idx": "#000037", "text": "Cysylltwch a\u0302 niTabledi a ffonau symudolHefyd yn Gymraeg"}]